CELEX: 32015R2174
Language: lv
Date: 2015-11-24 00:00:00
Title: Komisijas Īstenošanas regula (ES) 2015/2174 (2015. gada 24. novembris) par vides preču un pakalpojumu indikatīvu kopsavilkumu, par Eiropas vides ekonomisko kontu datu nosūtīšanas formātu un par kvalitātes ziņojumu sagatavošanas kārtību, struktūru un periodiskumu saskaņā ar Eiropas Parlamenta un Padomes Regulu (ES) Nr. 691/2011 par Eiropas vides ekonomiskajiem kontiem (Dokuments attiecas uz EEZ)

25.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 307/17
            
         KOMISIJAS ĪSTENOŠANAS REGULA (ES) 2015/2174
   (2015. gada 24. novembris)
   par vides preču un pakalpojumu indikatīvu kopsavilkumu, par Eiropas vides ekonomisko kontu datu nosūtīšanas formātu un par kvalitātes ziņojumu sagatavošanas kārtību, struktūru un periodiskumu saskaņā ar Eiropas Parlamenta un Padomes Regulu (ES) Nr. 691/2011 par Eiropas vides ekonomiskajiem kontiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 6. jūlija Regulu (ES) Nr. 691/2011 par Eiropas vides ekonomiskajiem kontiem (1) un jo īpaši tās 3. panta 5. punktu, 6. panta 2. punktu un 7. panta 3. punktu,
   tā kā:
   
               (1)
            
            
               Eiropas vides ekonomiskajiem kontiem, kā noteikts Regulā (ES) Nr. 691/2011, ir modulāra struktūra, un V pielikumā ir iekļauts modulis par vides preču un pakalpojumu nozares kontiem.
            
         
               (2)
            
            
               Komisijai būtu jāizveido vides preču un pakalpojumu un ekonomikas darbību indikatīvs kopsavilkums, kas līdz 2015. gada 31. decembrim jāiekļauj V pielikumā.
            
         
               (3)
            
            
               Saskaņā ar Regulas (ES) Nr. 691/2011 6. pantu dalībvalstīm statistikas dati būtu jānosūta elektroniski un atbilstīgā tehniskā formātā, kuru pieņems Komisija. Starptautisko norēķinu banka, Eiropas Centrālā banka, Komisija (Eurostat), Starptautiskais Valūtas fonds, Ekonomiskās sadarbības un attīstības organizācija (ESAO), Apvienoto Nāciju Organizācija un Pasaules Banka uzsāka Statistikas datu un metadatu apmaiņas (SDMX) iniciatīvu par statistikas un tehniskajiem standartiem, ko izmantot, lai apmainītos un dalītos ar datiem un metadatiem. SDMX nodrošina statistikas un tehniskos standartus apmaiņai ar oficiālo statistiku. Tāpēc būtu jāievieš tehniskais formāts saskaņā ar šiem standartiem. Norādījumi par to, kā ieviest minētos formātus saskaņā ar šīs regulas prasībām, būtu jānodrošina dalībvalstīm. Komisijai (Eurostat) ciešā sadarbībā ar dalībvalstīm Eiropas Statistikas sistēmas satvarā būtu jāizstrādā minētie norādījumi.
            
         
               (4)
            
            
               Vienota standarta piemērošana datu apmaiņai un nosūtīšanai attiecībā uz statistiku, ko aptver Regula (ES) Nr. 691/2011, nodrošinātu pozitīvu ieguldījumu šīs statistikas jomas darbības procesu integrācijā.
            
         
               (5)
            
            
               Saskaņā ar Regulas (ES) Nr. 691/2011 7. panta 2. punktu dalībvalstīm būtu jāiesniedz Komisijai (Eurostat) ziņojums par nosūtīto datu kvalitāti.
            
         
               (6)
            
            
               Saskaņā ar Regulas (ES) Nr. 691/2011 7. panta 3. punktu Komisijai būtu jāpieņem īstenošanas akti, lai noteiktu kvalitātes ziņojumu sagatavošanas kārtību, struktūru un periodiskumu.
            
         
               (7)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Vides preču un pakalpojumu un ekonomikas darbību indikatīvs kopsavilkums
   Pielikumā ir izveidots vides preču un pakalpojumu un ekonomikas darbību indikatīvs kopsavilkums.
   2. pants
   Datu nosūtīšanas tehniskais formāts
   Dalībvalstis iesniedz datus saskaņā ar Regulu (ES) Nr. 691/2011, izmantojot SDMX prasībām atbilstošus datu formātus. Komisija (Eurostat) dara pieejamu sīki izstrādātu dokumentāciju par šiem formātiem.
   3. pants
   Kvalitātes ziņojumu sagatavošanas kārtība, struktūra un periodiskums
   1.   Katru gadu dalībvalstis iesniedz Komisijai (Eurostat) ziņojumus par to datu kvalitāti, kas nosūtīti saskaņā ar Regulu (ES) Nr. 691/2011, ar tādiem pašiem nosūtīšanas termiņiem, kā noteikts minētās regulas 4. iedaļas I–VI pielikumā.
   2.   Kvalitātes ziņojumos iekļauj šādu informāciju:
   
               a)
            
            
               to avotu kvalitāte, kas izmantoti datiem, kuri nosūtīti saskaņā ar Regulu (ES) Nr. 691/2011;
            
         
               b)
            
            
               korekcijas, kas veiktas pamatstatistikā, lai rezultātu saskaņotu ar kontu jēdzieniem un definīcijām, vai kas veiktas citu metodikas apsvērumu dēļ;
            
         
               c)
            
            
               to datu aplēses un apkopojums, ko nevar iegūt tieši no statistikas avotiem;
            
         
               d)
            
            
               laikrindu pārtraukumi, kas izriet no metodikas vai datu avotu izmaiņām, un veiktie pasākumi, lai nodrošinātu iespējami salīdzināmas laikrindas.
            
         4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 192, 22.7.2011., 1. lpp.
   
   
      PIELIKUMS
      Lai veicinātu Regulas (ES) Nr. 691/2011 V pielikuma vienveidīgu piemērošanu, šajā pielikumā ir izveidots vides preču un pakalpojumu un ekonomikas darbību indikatīvs kopsavilkums. Kopsavilkumā ietverts vides preču un pakalpojumu saraksts un ekonomikas darbību saraksts.
      Preču, pakalpojumu un ekonomikas darbību sarakstam būtu jābūt valstiski relevantam. Var izmantot šādus aspektus, lai noteiktu valstisko relevanci:
      
                  a)
               
               
                  preču ražošana, pakalpojumu sniegšana un ekonomikas darbības ir statistiski nozīmīgas šajā valstī;
               
            
                  b)
               
               
                  ir pieejami datu avoti, lai aplēstu preču ražošanu, pakalpojumu sniegšanu un ekonomikas darbības.
               
            Indikatīvs kopsavilkums nav izsmeļošs, un tas neizslēdz citu valstiski relevantu vides preču, pakalpojumu un ekonomikas darbību esību.
      
         Vides preces un pakalpojumi
      
      
                  —
               
               
                  Bioloģiskā lauksaimniecība (augkopība un lopkopība) un akvakultūras produkti un palīgpakalpojumi
               
            
                  —
               
               
                  kurināmā koksne; citu veidu koksne, kas atbilst ilgtspējīguma prasībām
               
            
                  —
               
               
                  Ieguves vietu sanācijas pakalpojumi
               
            
                  —
               
               
                  Drenāžas ūdens atdalīšanas pakalpojumi, lai novērstu gruntsūdeņu piesārņojumu
               
            
                  —
               
               
                  Elektriskie un resursu ziņā efektīvāki transportlīdzekļi; izpūtēji un to daļas (arī daļiņu filtri)
               
            
                  —
               
               
                  Instrumenti, mašīnas un iekārtas piesārņojošo vielu analīzei un gāzu un šķidrumu filtrēšanai vai attīrīšanai
               
            
                  —
               
               
                  Septiskās tvertnes, perforēti aizvari un tamlīdzīgi izstrādājumi ūdens filtrēšanai, tam ieplūstot drenāžas sistēmā; sūkņi notekūdeņu attīrīšanai, transportlīdzekļi notekūdeņu savākšanai un kanalizācijas attīrīšanai, aktivētā ogle ūdens filtrēšanai
               
            
                  —
               
               
                  Caurules un caurulītes notekūdeņu attīrīšanas iekārtām, kā arī ūdens resursu apsaimniekošanai
               
            
                  —
               
               
                  Maisi un somas plastmasas maisiņu aizstāšanai; tvertnes, kastes, konteineri un citas tvertnes atkritumu uzglabāšanai un transportēšanai; plātnes, bloki un līdzīgi izstrādājumi no augu valsts šķiedrām, salmiem vai koksnes atkritumiem, kas aglomerēti ar minerālsaistvielām; atkritumu sadedzināšanas krāsnis un atkritumu apstrādes iekārtas (piemēram, pildizgāztuvēs)
               
            
                  —
               
               
                  Svina konteineri radioaktīviem atkritumiem
               
            
                  —
               
               
                  Uzturēšanas un remontdarbu pakalpojumi ūdens zudumu mazināšanai
               
            
                  —
               
               
                  Īpašas iekārtas enerģijas ražošanai no atjaunojamajiem energoresursiem: piemēram, biogāzes uzglabāšanas sistēmas, ar koksni kurināmu katli un citas iekārtas, saules enerģijas paneļi un fotoelementi, hidroturbīnas un ūdensrati, vēja turbīnas
               
            
                  —
               
               
                  Biodegviela
               
            
                  —
               
               
                  Kokogles, kas atbilst ilgtspējīguma prasībām
               
            
                  —
               
               
                  Preces siltuma un trokšņu izolācijai galvenokārt ēkās: piemēram, korķa izstrādājumi, logi ar trim izolācijas slāņiem, izolācijas materiāli fasādēm, jumtiem un citiem ēku elementiem, piemēram, tādi materiāli, kas izgatavoti no stikla šķiedras, akmens vates, celulozes, polimēriem un poliuretāna u. tml.
               
            
                  —
               
               
                  Atjaunoti koka konteineri
               
            
                  —
               
               
                  Īpašs aprīkojums, kas paredzēts vides aizsardzībai, un resursu pārvaldības produkti: piemēram, termostati apkures un dzesēšanas regulācijai, termoregulācijas ventiļi, siltumsūkņi, kondensācijas katli, saules enerģijas ūdenssildītāji
               
            
                  —
               
               
                  Gāzizlādes spuldzes kā zemspiediena spuldzes (piemēram, kompaktās luminiscences spuldzes) un visefektīvākās mājsaimniecības ierīces
               
            
                  —
               
               
                  Reģenerētais kaučuks pirmformās vai plātnēs, loksnēs vai sloksnēs, bioplastmasas maisos un somās
               
            
                  —
               
               
                  Iekārtas metālu reģenerēšanai
               
            
                  —
               
               
                  Apkopes, remonta un uzstādīšanas pakalpojumi vides precēm
               
            
                  —
               
               
                  Elektroenerģija, gāze un siltumenerģija no atjaunojamajiem energoresursiem
               
            
                  —
               
               
                  Atsāļots ūdens un savāktais lietus ūdens; ūdensvadu apkope ūdens zudumu mazināšanai
               
            
                  —
               
               
                  Notekūdeņu novadīšanas pakalpojumi; piemēram, notekūdeņu savākšana, transportēšana un attīrīšana, kanalizācijas sistēmu darbība, uzturēšana un tīrīšana
               
            
                  —
               
               
                  Nebīstamo atkritumu un bīstamo atkritumu savākšanas, apstrādes un izvietošanas pakalpojumi
               
            
                  —
               
               
                  Kodolatkritumu apstrādes un izvietošanas pakalpojumi
               
            
                  —
               
               
                  Materiālu reģenerēšanas pakalpojumi; otrreizējās izejvielas
               
            
                  —
               
               
                  Augsnes, gruntsūdeņu un virszemes ūdeņu sanācijas un attīrīšanas pakalpojumi
               
            
                  —
               
               
                  Gaisa sanācijas un attīrīšanas pakalpojumi
               
            
                  —
               
               
                  Citi sanācijas un speciālie piesārņojuma kontroles pakalpojumi
               
            
                  —
               
               
                  Zema energopatēriņa un pasīvās ēkas un esošo ēku siltināšana
               
            
                  —
               
               
                  Ūdens tīklu apkopes un remonta pakalpojumi
               
            
                  —
               
               
                  Notekūdeņu un atkritumu attīrīšanas iekārtas un kanalizācijas sistēmas
               
            
                  —
               
               
                  Atjaunojamo energoresursu elektrostacijas, tostarp fotoelementu paneļu uzstādīšana
               
            
                  —
               
               
                  Skaņas izolācijas darbi
               
            
                  —
               
               
                  Zema energopatēriņa un pasīvo ēku un esošo ēku siltināšanas arhitektūras un inženiertehniskie pakalpojumi
               
            
                  —
               
               
                  Atjaunojamo energoresursu projektu arhitektūras un inženiertehniskie pakalpojumi
               
            
                  —
               
               
                  Ūdens, notekūdeņu un atkritumu apsaimniekošanas projektu arhitektūras un inženiertehniskie pakalpojumi
               
            
                  —
               
               
                  Autotransporta tehniskās apskates pakalpojumi saistībā ar emisijām gaisā
               
            
                  —
               
               
                  Vides aizsardzības un resursu pārvaldības pētniecības un izstrādes pakalpojumi
               
            
                  —
               
               
                  Vides konsultāciju pakalpojumi
               
            
                  —
               
               
                  Atkritumu savākšana ielās un sabiedriskās telpās
               
            
                  —
               
               
                  Vides aizsardzības un resursu pārvaldības pārvaldes pakalpojumi
               
            
                  —
               
               
                  Vides aizsardzības un resursu pārvaldības mācību pakalpojumi
               
            
                  —
               
               
                  Organizāciju sniegtie vides pakalpojumi
               
            
                  —
               
               
                  Dabas rezervātu pakalpojumi, tostarp savvaļas dzīvnieku aizsardzība
               
            
         Vides ekonomikas darbības
      
      
                  —
               
               
                  Bioloģiskā lauksaimniecība (augkopība un lopkopība) un akvakultūras darbība un palīgpakalpojumi
               
            
                  —
               
               
                  Kurināmā koksne; tādu citu veidu koksnes ražošana, kas atbilst ilgtspējīguma prasībām
               
            
                  —
               
               
                  Ieguves vietu sanācija
               
            
                  —
               
               
                  Drenāžas ūdens atdalīšana, lai novērstu gruntsūdeņu piesārņojumu
               
            
                  —
               
               
                  Elektrisko un resursu ziņā efektīvāku transportlīdzekļu ražošana; izpūtēji un to daļas (arī daļiņu filtri)
               
            
                  —
               
               
                  instrumentu, mašīnu un iekārtu ražošana piesārņojošo vielu analīzei un gāzu un šķidrumu filtrēšanai vai attīrīšanai
               
            
                  —
               
               
                  Perforētu tilpņu un līdzīgi izstrādājumu ražošana ūdens filtrēšanai, tam ieplūstot drenāžas sistēmā; sūkņi notekūdeņu attīrīšanai, transportlīdzekļi notekūdeņu savākšanai un kanalizācijas attīrīšanai, aktivētā ogle ūdens filtrēšanai
               
            
                  —
               
               
                  Cauruļu un caurulīšu ražošana notekūdeņu attīrīšanas iekārtām, kā arī ūdens resursu apsaimniekošanai
               
            
                  —
               
               
                  Maisu un somu ražošana plastmasas maisiņu aizstāšanai; tvertnes, kastes, konteineri un citas tvertnes atkritumu uzglabāšanai un transportēšanai; plātnes, bloki un līdzīgi izstrādājumi no augu valsts šķiedrām, salmiem vai koksnes atkritumiem, kas aglomerēti ar minerālsaistvielām; atkritumu sadedzināšanas krāsnis un atkritumu apstrādes iekārtas (piemēram, pildizgāztuvēs)
               
            
                  —
               
               
                  Svina konteineru ražošana radioaktīviem atkritumiem
               
            
                  —
               
               
                  Uzturēšanas un remontdarbu darbības ūdens zudumu mazināšanai
               
            
                  —
               
               
                  Īpašu iekārtu ražošana enerģijas ražošanai no atjaunojamajiem energoresursiem: piemēram, biogāzes uzglabāšanas sistēmas, ar koksni kurināmu katli un citas iekārtas, saules enerģijas paneļi un fotoelementi, hidroturbīnas un ūdensrati, vēja turbīnas
               
            
                  —
               
               
                  Biodegvielas ražošana
               
            
                  —
               
               
                  Kokogļu ražošana, kas atbilst ilgtspējīguma prasībām
               
            
                  —
               
               
                  Preču ražošana siltuma un trokšņu izolācijai galvenokārt ēkās: piemēram, korķa izstrādājumi, logi ar trim izolācijas slāņiem, izolācijas materiāli fasādēm, jumtiem un citiem ēku elementiem, piemēram, tādi materiāli, kas izgatavoti no stikla šķiedras, akmens vates, celulozes, polimēriem un poliuretāna u. tml.
               
            
                  —
               
               
                  Koka konteineru atjaunošana
               
            
                  —
               
               
                  Īpaša aprīkojuma ražošana, kas paredzēts vides aizsardzībai, un resursu pārvaldības produkti: piemēram, termostati apkures un dzesēšanas regulācijai, termoregulācijas ventiļi, siltumsūkņi, kondensācijas katli, saules enerģijas ūdenssildītāji
               
            
                  —
               
               
                  Gāzizlādes spuldžu kā zemspiediena spuldžu ražošana (piemēram, kompaktās luminiscences spuldzes) un visefektīvākās mājsaimniecības ierīces
               
            
                  —
               
               
                  Reģenerētā kaučuka ražošana pirmformās vai plātnēs, loksnēs vai sloksnēs, bioplastmasas maisos un somās
               
            
                  —
               
               
                  Iekārtu ražošana metālu reģenerēšanai
               
            
                  —
               
               
                  Apkopes, remonta un uzstādīšanas darbības vides precēm
               
            
                  —
               
               
                  Elektroenerģija, gāze un siltumenerģija no atjaunojamajiem energoresursiem
               
            
                  —
               
               
                  Ūdens atsāļošana un lietus ūdens savākšana; ūdensvadu apkope ūdens zudumu mazināšanai
               
            
                  —
               
               
                  Notekūdeņu novadīšana: piemēram, notekūdeņu savākšana, transportēšana un attīrīšana, kanalizācijas sistēmu darbība, uzturēšana un tīrīšana
               
            
                  —
               
               
                  Nebīstamo atkritumu un bīstamo atkritumu savākšanas, apstrādes un izvietošanas darbības
               
            
                  —
               
               
                  Kodolatkritumu apstrādes un izvietošanas pakalpojumu sniegšana
               
            
                  —
               
               
                  Materiālu reģenerēšanas pakalpojumu sniegšana; otrreizējo izejvielu ražošana
               
            
                  —
               
               
                  Augsnes, gruntsūdeņu un virszemes ūdeņu sanācijas un attīrīšanas pakalpojumu sniegšana
               
            
                  —
               
               
                  Gaisa sanācijas un attīrīšanas pakalpojumu sniegšana
               
            
                  —
               
               
                  Citi sanācijas un speciālie piesārņojuma kontroles pakalpojumu sniegšana
               
            
                  —
               
               
                  Zema energopatēriņa un pasīvo ēku būvniecība un esošo ēku siltināšana
               
            
                  —
               
               
                  Ūdens tīklu apkope un remonts
               
            
                  —
               
               
                  Notekūdeņu un atkritumu attīrīšanas iekārtu un kanalizācijas sistēmu būvniecība
               
            
                  —
               
               
                  Atjaunojamo energoresursu elektrostaciju būvniecība, tostarp fotoelementu paneļu uzstādīšana
               
            
                  —
               
               
                  Skaņas izolācijas darbi
               
            
                  —
               
               
                  Zema energopatēriņa un pasīvo ēku un esošo ēku siltināšanas arhitektūras un inženiertehniskie pakalpojumi
               
            
                  —
               
               
                  Atjaunojamo energoresursu projektu arhitektūras un inženiertehniskie pakalpojumi
               
            
                  —
               
               
                  Ūdens, notekūdeņu un atkritumu apsaimniekošanas projektu arhitektūras un inženiertehniskie pakalpojumi
               
            
                  —
               
               
                  Autotransporta tehniskās apskates pakalpojumi saistībā ar emisijām gaisā
               
            
                  —
               
               
                  Vides aizsardzības un resursu pārvaldības pētniecības un izstrādes pakalpojumi
               
            
                  —
               
               
                  Vides konsultāciju pakalpojumi
               
            
                  —
               
               
                  Atkritumu savākšana ielās un sabiedriskās telpās
               
            
                  —
               
               
                  Vides aizsardzības un resursu pārvaldības pārvaldes pakalpojumi
               
            
                  —
               
               
                  Vides aizsardzības un resursu pārvaldības mācību pakalpojumi
               
            
                  —
               
               
                  Organizāciju sniegtie vides pakalpojumi
               
            
                  —
               
               
                  Dabas rezervātu pakalpojumi, tostarp savvaļas dzīvnieku aizsardzība